उनका अनुसार कार्यक्रम संचालनपछि तीनवटै स्थानीय तहका विभिन्न ठाउँमा जम्मा ९४ वटा ताजा तरकारी र बीउ समूहसमेत दर्ता भएका छन्। ‘यस वर्ष मात्र हाम्रो क्षेत्रमा एक सय हेक्टर जग्गामा मुला, प्याज, काउली, रायोलगायतका तरकारी बीउको लागि खेती गरिएको छ’, संयोजक शर्माले भने, ‘यस कार्यक्रममार्फत व्यवसायिक रूपमा ताजा तरकारी र तरकारी बीउको क्षेत्रमा काम गर्ने व्यक्ति तथा समूहलाई बीउमा अनुदान, प्रविधि र उत्पादित वस्तुको बजारीकरणमा सहयोग गर्नेछ।’
